21/06/2021 | Administración LocalMunicipal
Ferrol
Urbanismo. Planeamento e Xestión
Aprobación de cambio de uso dotacional público e orde de mutación demanial a favor da Consellería de Política Social da parcela 4057316NJ6145N0000MG (D-1 Plan Parcial do Bertón)

Aprobación do “Convenio de colaboración entre a Consellería de Política Social e o Concello de Ferrol para a cesión a título gratuíto dunha parcela e a construción nela dun Centro de Residencia de Persoas Maiores”, aprobación do cambio de uso dotacional público e orde de mutación demanial a favor da Consellería de Política Social da parcela 4057316NJ6145N0000MG (D-1 PP do Bertón), e aprobación do estudo técnico sobre centro residencial e usos complementarios na parcela 4274106NJ6147S0000FA (EQ-1 do PP4-R do Boial).” O Excmo. Concello Pleno de Ferrol, en sesión celebrada o día 27 de maio de 2021, adoptou o seguinte acordo: “ÚNICO.- En relación aos Centros Residenciais de persoas maiores previstos no termo municipal de Ferrol, sométese a aprobación, se procede, a seguinte proposta conxunta e única: a) Aprobar, por maioría absoluta e ao abeiro do disposto no artigo 42.5 da Lei 2/2016 do solo de Galicia, o cambio de uso da parcela dotacional D-1 do Plan Parcial do Bertón, con referencia catastral 4057316NJ6145N0000MG, inscrita no inventario municipal de bens (código 1.118.200) pasando do uso “deportivo” ao uso “asistencial, sanitario e deportivo”. b) Aprobar a cesión da parcela dotacional D-1 do Plan Parcial do Bertón, con referencia catastral 4057316NJ6145N0000MG, a favor da Consellería de Política Social da Xunta de Galicia, mediante a forma da mutación demanial suxeita ó contido e procedemento previstos no informe do xefe do Servizo de Facenda e Patrimonio do 03.10.2019 e na memoria xustificativa de Alcaldía, e en consecuencia, a súa posterior formalización nunha acta de entrega, co fin de destinala á construción dunha residencia de persoas maiores prevista no Convenio mentres persista o dito uso dotacional público, resolvéndose a dita mutación demanial e reingresando na posesión do Concello se a residencia non se constrúe durante a vixencia do Convenio ou non se destina ou deixa de destinarse dita parcela ao uso de residencia de persoas maiores prevista no dito Convenio ou polas demais causas resolutivas ou extintivas previstas no dito texto do Convenio. c) Aprobar o texto do “Convenio de colaboración entre a Consellería de Política Social, e o Excmo. Concello de Ferrol para a cesión a título gratuíto dunha parcela e a construción nela dun centro de residencia de persoas maiores”, achegado pola Consellería de Política Social o 30.09.2019, informado favorablemente pola Secretaría Xeral. d) Autorizar a sinatura do antedito Convenio polo Alcalde-Presidente da Corporación municipal e a cumprir os compromisos adquiridos polo Concello no dito Convenio e demais trámites regulamentarios. e) Aprobar o estudo técnico de abril 2021 redactado por “ESTUDIO ANTA ARQUITECTOS S. L. P” sobre “Estudio Previo de viabilidade urbanística de usos dotacionais para centro residencial e usos complementarios na Parcela EQ-1 do Plan Parcial PP4-R “O BOIAL””, ao obxecto de promover neste ano a redacción dun proxecto técnico que concrete e desenvolva os criterios xerais obxecto do estudo cara á construcción na dita parcela dun centro residencial de persoas maiores e usos complementarios. f) Aprobar o compromiso de dotación de crédito necesario para a execución das obras unha vez elaborado e aprobado o proxecto de obras do centro residencial e usos complementarios na Parcela EQ-1 do Plan Parcial PP4-R “O Boial”. 1º.- En relación ó cambio de uso demanial da parcela: O presente acordo deberá publicarse no BOP e no DOG. Deberá remitirse este acordo, xunto con dúas copias debidamente dilixenciadas do aprobado, á Consellería de Medio Ambiente e Ordenación do Territorio da Xunta de Galicia, para o seu coñecemento e efectos, así como para a inclusión nos sistemas de información urbanística da Comunidade Autónoma. No anuncio de aprobación, farase constar a dita remisión.2º.- O acordo remitirase á Sección de Facenda e Patrimonio ós efectos da tramitación polo procedemento correspondente da cesión a favor da Consellería de Política Social da Xunta de Galicia e da mutación demanial, así como do seu seguimento e demáis trámites de carácter patrimonial que correspondan, e notificarase ós demais servizos do Concello que puideran resultar afectados.” O 09/06/2021 foille notificado á Consellería de Medio Ambiente, Territorio e Vivenda o acordo dilixenciado do aprobado. Ferrol, 14 de xuño de 2021 O concelleiro delegado titular da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna. (por delegación da Alcaldía de 08/07/2019 (BOP 22/07/2019) Julián Reina Villalón